ગવર્નમેન્ટ હમણાં છેલ્લા સમયથી હેલ્મેટને લઈને બહુ સ્ટ્રિક્ટ થઈ રહી છે. હવે તો બાઇકર અને તેની પાછળ બેસનાર તેના સાથીદાર માટે પણ હેલ્મેટ પહેરવાનું કમ્પલ્સરી કરી નાખ્યું છે. જોકે હજી પણ ઘણા એવા લોકો છે જે હેલ્મેટ પહેરવાનું પસંદ કરતા નથી, કેમ કે તેમને હેલ્મેટ પહેરવી ગમતી નથી. તેમના માટે હેલ્મેટ પહેરવી એટલે જાણે પોતાનું માથું કોઈ ડબ્બામાં ઘુસાડવા જેવું છે. હેલ્મેટ કંઈ શોખ માટે નથી કે જ્યારે તમારું મન થાય ત્યારે પહેરવી અને જ્યારે મન ન થાય ત્યારે નહીં. હેલ્મેટ આપણી સેફ્ટી માટે પહેરવાની છે. એટલે ઇચ્છો કે નહીં, પણ હેલ્મેટ પહેરવી જ પડે છે. આપણામાંથી એવા પણ કેટલાક જણ છે જે હેલ્મેટ એટલે પહેરે છે કે તેને કોઈ ટ્રાફિક-હવાલદાર પકડે નહીં અને તેની પાસેથી ફાઇન ન લે, પણ હવે માર્કેટમાં નવાં-નવાં ગ્રાફિક્સવાળી હેલ્મેટ પણ મળે છે જે જોઈને તમને પહેરવાનું મન થઈ જશે. ગ્રાફિક્સવાળી હેલ્મેટ બે પ્રકારની આવે છે. આજની જનરેશનમાં પચાસ ટકા લોકોને ગ્રાફિકવાળી હેલ્મેટનો ક્રેઝ છે.